آمریکا ساوونما ناظیری جیمز متیس، باش ناظیر بینا‌لی ییل‌دیریم ایله لندن‌ده ائتدیگی گؤروشو دوروست، شفاف و فایدا‌لی اولا‌راق قیمتلندیردی.
جیمز متیس، آمریکان نیظامی اوچاق‌سینده ژورنالیست‌لره باش ناظیر بینا‌لی ایله ائتدیگی گؤروشمه حاقیندا آچیقلاما‌لار وئردی.
آمریکانین ترور تشکیلاتی پ.ک.ک / پ.ی.دیه سیلاح کمکی ایله باغلی تورکیه‌نین ناراحات‌لیق‌لارینی قبول ائتدیگینی دیله گتیرن متیس، تورکیه‌نین بؤلوچو ترور تشکیلاتی پ.ک.ک-یا قارشی موباریزه‌سینه دستک وئردیک‌لرینی بیلدیریب.
متیس، آمریکا و تورکیه‌نین،
"بو پروبلمین اوسته‌سین‌دن، تورکیه‌نین امنیتینه، ناتو-نون امنیتینه و ترور تشکیلاتی داعشه قارشی داوام ائتدیریلن عملیاتا لازیم اولان اهمیتی وئره‌رک گلینه بیله‌جگینی" هئچ شبهه‌سی اولمادیغینی ایفاده ائتدی.
جیمز متیس، بؤلوچو ترور تشکیلاتی پ.ک.ک-یا هئچ بیر زامان سیلاح وئرمدیک‌لرینی، هئچ بیر زامان دا وئرمه‌یه‌جک‌لرینی ایره‌لی سوردو.
باش ناظیر بینا‌لی ییل‌دیریم ایله اینگیلتره و بیرلشمیش میللت‌لر تشکیلاتی‌نین (بمت) ائو صاحب‌لیگی ایله تشکیل ائدیلن سوما‌لی کونفرانسی اوچون گئتدیگی لندن‌ده گؤروشن آمریکا ساوونما ناظیری متیسین، آمریکانین ناتو موتتفیقی تورکیه‌نی قوروماغا اولان باغلیغینی تصدیق ائتدیگی بیلدیریلمیشدی.
